Ҡырғыҙстан
{{Ил
|Башҡортса исеме=Ҡырғыҙ Республикаһы
|Төп исеме=Кыргыз Республикасы
|Төп килеш=Ҡырғыҙстан
|Флаг=Flag of Kyrgyzstan.svg
|Герб=National_emblem_of_Kyrgyzstan.svg
|Герб урынына = 
|Нигеҙ һалынған=[[1991]]
|Аудио=Kyrgyzstan National Anthem.ogg
|Девиз=Алга,Кыргызстан!
|Гимн исеме=" Кыргыз Республикасынын Мамлекеттик Гимни
|Идара итеү формаһы=[[Республика]]
|Картала=LocationKyrgyzstan.svg
|Телдәр=[[Ҡырғыҙ теле]] (дәүләт), [[урыҫ теле]] (рәсми)
|Бойондороҡһоҙлоҡ яулауы=
|Башҡала=[[Бешкәк]]
|Иң ҙур ҡалалары=[[Бешкәк]], [[Ош (Ҡырғыҙстан ҡалаһы)|Уш]]
|Етәкселәр вазифалары=[[Дәүләт башлығы]]
|Етәкселәр=[[Садыр Жапаров]]
|Территория буйынса урын=86
|Территория=198 500
|Һыу %=1,3
|Халыҡ буйынса урыны=111
|Халыҡ=5 146 281
|Иҫәп йылы=2005
|Халыҡ тығыҙлығы=247
|ЭТП=1 736 377 млн.
|ЭТП иҫәпләү йылы=2004
|ЭТП буйынса урын=6
|Кеше башына ЭТП=30 900
|Валюта=[[ҡырғыҙ сомы]]
|Домен=[[.kg]] 
|Телефон коды=996
|Ваҡыт бүлкәте=+5
<!--|Иҫкәрмәләр=-->
}}
[[Файл:Kyrgyzstan rus.png|мини|400px]]
'''Ҡырғыҙстан''' ({{lang-ky|Кыргызстан}}), рәсми исеме '''Ҡырғыҙ Республикаһы''' ({{lang-ky|Кыргыз Республикасы}}, {{lang-ru|Кыргызская Республика}}) — [[Урта Азия]]ның төньяҡ-көнсығышында, [[Тәңре-Тау|Тәңре-Тауҙың]] көнсығышында урынлашҡан дәүләт. Төньяҡта — [[Ҡаҙағстан]], көнбайышта — [[Үзбәкстан|Үҙбәкстан]], төньяҡ-көнбайышта — [[Тажикстан]], көньяҡ-көнсығышта һәм көнсығышта [[Ҡытай]] менән сиктәш. Майҙаны — 199,5 мең квадрат километр, күршеләренә ҡарата иң бәләкәй дәүләт булып тора. Көнсығыштан көнбайышҡа 925 километрға һуҙыл­һа, төньяҡтан көньяҡҡа — 454 километрға ғына.

== Климаты ==
[[Файл:Gorkiy Peak from South Inylchek Glacier.jpg|350px|мини|[[Тянь-Шань]]да Горький сусағы (пигы)]]
[[Файл:KyrgyzAlatauMtns2 Kyrgyzstan.jpg|мини|350px|[[Алатау]]]]
[[Файл:SongKolHorses.jpg|мини|350px|Һуңкүл янында көтөүлек]]
Бейек тауҙар ҡуйынында һәм океандарҙан бик алыҫта ятҡан­ға күрә, Ҡырғыҙстанда ҡояшлы көндәр күберәк. Яуым-төшөм аҙ булыу сәбәпле, илдең күп өлөшөндә яҙҙан көҙгә тиклем йылы. Уртаса температура: +18-27 градус. Шулай уҡ ҡар, боҙлоҡ ятҡан һыҙаттар ҙа бар. Миҙгелдәрҙең алмашыныуына килгәндә, бында яҙ ҡыҫҡа: шаҡай аҙағында башланып, алағарай урталарына тамамлана. Йәй — һабанайҙан һарысайға тиклем. Башҡа Урта Азия республикаларындағы кеүек, Ҡырғыҙстанда ла көҙ бик һуң килә. Төньяҡ өлөшөндә ныҡ һыуыҡ ҡышлы йылдар ҙа була.

== Хайуандар һәм үҫемлектәр донъяһы ==
Климаттың үҙгәреүсән булыуы бындағы үҫемлектәр һәм хайуандар донъяһына ла йо­ғонто яһаған. Урманлы тауҙар­ҙа Тәңретау шыршыһы, әстерхан сәтләүеге, [[Аҡ шыршы|шыж]], артыш үҫә. Бейек тау туғайҙары, далалары Альп үҫемлектәренә бай.

Ландшафтҡа ярашлы хай­уандар донъяһы ла күп төрлө. [[Имеҙеүселәр]]ҙең — 80, [[ҡоштар]]­ҙың — 330, [[һөйрәлеүселәр]] һәм [[ер-һыу хайуандары]]ның 30-ға яҡын төрө бар. Тауҙарҙа [[айыу]], [[һеләүһен]], [[барс]], [[тау кәзәһе]], [[ҡоралай]], [[ҡуян]] һәм башҡа йәнлектәр йәшәй. Ҡоштарҙан [[туғаҙаҡ]], [[бөркөт]], [[гриф]], [[ҡарсыға]], һирәк осраған тау күркәһе — [[улара]]ны күрергә була.

Ике меңгә яҡын йылға-күлдәре лә тереклеккә бай. Уларҙа балыҡтың 50-нән ашыу төрө иҫәпләнә ([[яланғас осман]], [[маринка]], [[һаҙан]], [[бағры]], [[ала балыҡ]], [[һыла]], [[аҡ амур]]), шул иҫәптән 12-һе — кәсеп балығы.

Ҡыҙыл [[бүре]], [[ҡаплан]], [[Мензбир һыуыры]] һәм көрән [[варан]] иһә Халыҡ-ара тәбиғәтте һаҡлау союзының Ҡы­ҙыл китабына индерелгән.

== Тарихы ==
Ҡыр­ғыҙстан биләмәһе лә, бөтә Урта Азия һымаҡ, бик боронғо кешелек йәмғиәте усағы булып тора. Б. Э.Т II быуатта уҡ бында тәүге дәүләттәр барлыҡҡа килгән. [[XV быуат]]тың икенсе яртыһында ҡырғыҙ ҡәбиләләре берләшеүе һөҙөмтәһендә тәүге үҙ аллы ханлыҡ төҙөлә. Ошо осорға халыҡ булып ойоша ла инде [[ҡырғыҙҙар]]. [[Бөйөк Ебәк юлы]] заманында Ҡырғыҙстан ҙур әһәмиәткә эйә булған. Көньяҡтағы Ош ҡалаһы уңайлы урынлашыуы арҡаһында күп меңйыллыҡтар дауамында ошо сауҙа юлының Фирғәнә тармағында транзит ҡала иҫәпләнгән. Урындағы халыҡ үткенсе сәйәхәтселәргә һәм сауҙагәрҙәргә хеҙмәт күрһәткән.

[[XIX быуат]]тың 70-се йылдарында Ҡырғыҙстанды [[СССР]]-ға ҡушалар. [[СССР]] тарҡалғандан һуң ҡырғыҙҙар тыныс юл менән үҙаллылыҡ ала. Тәүге конституция ҡабул итәләр, милли аҡсаһы — сомды ҡулланыуға индерәләр.

== Халҡы ==
Халҡының составына килгәндә иң күбен [[ҡырғыҙҙар]] тәшкил итә. Улар башлыса ауыл ерендә йәшәй. Икенсе урында — [[үзбәктәр]], [[Үзбәкстан]]ға сиктәш төбәктәрҙә төпләнгәндәр. [[Урыҫтар]] ҡалаларҙа һәм илдең төньяҡ өлөшөндәге ауылдарҙа күпләп донъя көтә. Шулай уҡ [[Дөнгәндәр|дөнгәндар]], [[ҡаҙаҡтар]], [[украиндар]], [[уйғырҙар]], [[немецтар]], [[башҡорттар]], [[татарҙар]] — барлығы 80-гә яҡын милләт вәкиле ғүмер итә был илдә.

== [[Ҡырғыҙстан иҡтисады|Иҡтисады]] ==
Республика [[файҙалы ҡаҙылмалар]]ға бай. Бында [[нефть]], [[газ]], [[ҡара металдар|ҡара]], [[төҫлө металдар|төҫлө]], [[ҡиммәтле металл]] ятҡылыҡтары бар. Шуға күрә сәнәғәт тармағында тәбиғи ресурстарҙы сығарыу, эшкәртеү йүнәлеше өҫтөнлөк итә. [[Алтын]] табыу тау сәнәғәтендә төп урынды биләй.

Ҡырғыҙстан Республикаһында 400-ҙән ашыу ҡиммәтле таш — [[алмас]], [[зәңгәр яҡут]] (сапфир), [[ҡыҙыл яҡут]] (рубин), [[һары яҡут]] (топаз), [[зөбәржәт]] (изумруд), [[аквамарин]], [[фирүзә]] (бирюза), [[тау гәлсәре]], [[малахит]], [[йәшмә]], [[нефрит]] һәм [[аҡыҡ]] ятҡылығы асылған .

Көньяҡта мамыҡ һәм майлы культуралар, йөн, ебәк туҡымалар етештереү менән шөғөлләнәләр.

Халыҡ-ара туризм да иҡтисадтың мөһим өлкәһенә әүерелеп бара. Уның матур киләсәге, тәү сиратта, донъялағы иң ҙур, матур күлдәрҙең береһе — Ысыҡкүлдең курорт өлөшөн, тау саңғыһы спортын, альпинизмды үҫтереү, күп тарихи урындар, Һары-Селек биосфера ҡурсаулығы менән бәйле.

== Мәҙәниәт һәм мәғариф ==

=== Мәҙәниәт ===
Ҡырғыҙ мәҙәниәтенә улар­ҙың быуаттар буйы күсмә тормош алып барыуы ҙур йоғонто яһаған. Ғаилә-көнкүреш йолалары күп быуындарҙың аҡылын сағылдырған. Өлкәндәргә ихтирам, айырыуса ата-әсәгә, бер-береңә ярҙам итергә, ауыр саҡта терәк булырға ынтылыу һәм йомарт ҡунаҡсыллыҡ хас ҡырғыҙҙарға.

Был республикала йыр-моңдо ныҡ яраталар. Һәр байрам, табын милли музыкаһыҙ, халыҡ ижадынан тыш уҙмай. Иң таралған музыка ҡоралы булып ерле халыҡтың [[комуз]]ы һанала. Ул тышҡы төҙөлөшө менән грушаға оҡшаған, абрикос ағасынан яһайҙар, ә өс ҡылын элек-электән һарыҡ һеңеренән эшләгәндәр.

Ҡырғыҙстанда һаҡланып ҡалынған боронғо ҡомартҡылар: Саймалы-Таш уйһыулығы, Буран башняһы, Үҙгән мавзолейы һәм башҡалар «Манас» халыҡ эпосы кеүек донъя мәҙәниәтенең айырылғыһыҙ өлөшө булып тора.

Ә «Йәмилә» («Джамиля»), «Хуш бул, Гөлһары!» («Прощай, Гульсары!»), «Аҡ пароход» («Белый пароход») повестары, «Йәлләт» («Плаха») романын ижад итеүсе бөйөк [[Сыңғыҙ Айтматов]]. Ул үҙенең үлем­һеҙ әҫәрҙәре менән ҡыр­ғыҙ халҡын бейеккә күтәрҙе. Классиктың китаптары 170-тән ашыу телгә тәржемә ителеп, дөйөм тиражы 60 миллион дананан күберәк. Улар йәмғиәткә белем һәм тәрбиә биреү эшенең бүленмәҫ өлөшөнә әйләнде, күп илдәрҙең мәктәптәре һәм уҡыу йорттары программаларына инде.

Ҡырғыҙҙарҙың элекке күсмә тормошо уларҙың йолаларында һәм ғөрөф-ғәҙәттәрендә яҡшы күҙәтелә. Әлегә хәтлем тирмә торлаҡ булараҡ үҙенең әһәмиәтен юғалтмай. Бер байрам да унһыҙ үтмәй, хатта дәүләт флагында ла һүрәтләнгән ул. Тирмәләр хужаның социаль статусын да күр­һәткән, халыҡ йолаларының төп образы ла һаналған. Улар­ҙы төҙөгәндә һәм күсенгәндә күп йолалар башҡарылған һәм тантаналар булған.

Ҡырғыҙҙарҙың аш-һыуы ҡаҙаҡтарҙыҡына оҡшаш, хатта ҡайһы берҙәренең исемдәре лә тап килә. Милли ризыҡтарының үҙенсәлеге дөгө һәм төрлө тәмләткестәрҙе киң ҡулланыуға ҡайтып ҡала, бешерелгән итте генә файҙаланалар. Урындағы ашнаҡсылар йылҡы итенә, ҡамыр аштарына, әсе һөт аҙыҡтарына һәм ҡуйы бутҡаға оҡшаш аштарға, йәшелсәгә өҫтөнлөк бирә.

=== Белем биреү ===

[[Ҡырғыҙстанда мәғариф|Ҡырғыҙстандың мәғариф сис­темаһы]] Рәсәйҙәге кеүек, йәғни совет заманынан килә. Бойондороҡһоҙлоҡ алғандан һуң белем биреү өлкәһендә реформалар үткәрелгән

Мәктәптә балалар 11 йыл уҡый, шуның 9 йылы мотлаҡ һанала. Башланғыста 1-ҙән 4-се синыфҡа ҡәҙәр белем алалар. Был баҫҡыста яҙырға, уҡыр­ға, һанарға өйрәнәләр. Ватанды өйрәнеү, хеҙмәт, этика һәм физик культура дәрестәре лә инә. V—IX синыфтар уртансы һаналып, 12 йәштән 16 йәшкә тиклемге уҡыусылар фәнни дәреслектәр, математика, мәғлүмәти технологиялар, сит телдәрҙе тәрәнерәк өйрәнә башлай.

Өлкән синыфтарҙы (X—XI) тамамлау мотлаҡ булмаһа ла, уҡыусыларҙың 80 проценты тиерлек һуңғы баҫҡыста белем алыуын дауам итә. Урта синыфтарҙағы дәреслектәрҙе төплөрәк өйрәнәләр. Әлбиттә, хәрби хеҙмәткә, юғары уҡыу йортона әҙерлек тә башлана.
XI синыфты тамамлағанда сығарылыш имтихандары һәм Дөйөм республика тестарын тапшыралар. Шуларҙың һөҙөмтәләре буйынса университеттарға ҡабул итәләр.

Дәүләт ҡарамағындағы урта белем биреү учреждениеларынан тыш, ҙур ҡалаларҙа элиталы шәхси мәктәптәр ҙә асыла.

== Башҡортостан менән бәйләнештәре ==
2017 йылда Башҡортостан делегацияһының Ҡырғыҙстанға эш сәфәре барышында республикабыҙ Башлығы Рөстәм Хәмитов «Алтай цивилизацияһы һәм Алтай телдәре ғаиләһенең туғандаш халыҡтары» Халыҡ-ара форумын асыу тантанаһында сығыш яһаны<ref>[http://bash.bashgazet.ru/politika/27102-izgelek-m-tynysly-ideyalaryna-tayanyp.html Изгелек һәм тыныслыҡ идеяларына таянып]</ref>.


== Административ бүленеше ==
{{төп мәҡәлә|Ҡырғыҙстан райондары}}

Ҡырғыҙстан — унитар дәүләт. Административ йәһәттән ул 7 өлкәгә бүленгән; 2 ҡала — республика ҡарамағында.

Республиканың 7 өлкәһе, 33 ҡалаһы, 40 районы бар.

[[File:Kyrgyzstan provinces map.png|center|thumb|300px]]

{| class="wikitable sortable"
! №|| Байраҡ || Төбәк|| [[ҡырғыҙ теле|Ҡырғыҙса]] исеме <Br><small>(Ҡырғыҙ ғәрәп яҙмаһы)</small> || Административ үҙәк|| Майҙаны (км²) || Халҡы<br><small>(2022 й.)<ref>{{cite web |title=GoeHive - Kyrgyzstan population |url=https://www.stat.gov.kg/en/statistics/naselenie/ |access-date=2023-03-05}}</ref>
|-
!1
| [[File:Flag of Bishkek.svg|70px]] || [[Бешкәк]] ҡалаһы || Бишкек шаары <br>بىشكەك شاارى || - || 160 || 1 098 448
|- 
!9
| [[File:Flag of Osh.svg|70px]] || [[Ош (Ҡырғыҙстан ҡалаһы)|Ош]] ҡалаһы || Ош шаары <br>وش شاارى || - || 182 || 333 629
|-
!2
| [[File:Batken obl flag.svg|70px]] || [[Баткән өлкәһе]] || Баткен облусу<br>باتكەن وبلۇسۇ || [[Баткән]] || 17 048 || 558 652
|-
!4
| [[File:Flag of Jalal-Abad region.png|70px]] || [[Йәләл-Абад өлкәһе]] || Жалал-Абад облусу<br>جالال اباد وبلۇسۇ || [[Йәләл-Абад]] || 32 418 || 1 282 253
|-
!8
| [[File:Flag of Issyk-Kul Region.svg|70px]] || [[Эҫек-Күл өлкәһе]] || Ысык-Көл облусу<br>ىسىق كۅل وبلۇسۇ || [[Ҡараҡул (Ҡырғыҙстан)|Ҡараҡул]]|| 43 735 || 505 901
|-
!5
| [[File:Naryn obl flag.svg|70px]] || [[Нарын өлкәһе]] || Нарын облусу<br>نارىن وبلۇسۇ || [[Нарын]] || 44 160 || 294 311
|-
!6
| || [[Ош өлкәһе]] || Ош облусу<br>وش وبلۇسۇ || [[Ош (Ҡырғыҙстан ҡалаһы)|Ош]]{{Efn|Ош ҡалаһы республика ҡарамағында ҡала һәм Ош өлкәһенең юрисдикцияһынан сығарылған ҡала булһа ла, был өлкәнең административ үҙәге лә булып тора.}} || 44 160 || 294 311
|-
!7
| [[File:Flag of Talas Province Kyrgyzstan.svg|70px]] || [[Талаҫ өлкәһе]] || Талас облусу<br>تالاس وبلۇسۇ || [[Талас (Ҡырғыҙстан)|Талаҫ]]|| 13 406 || 274 029
|-
!3
| [[File:Flag of Chuy Province.svg|70px]] || [[Сөй өлкәһе]] || Чүй облусу<br>چۉي وبلۇسۇ || [[Бешкәк]]{{Efn|Бишкәк ҡалаһы Ҡырғыҙстандың милли баш ҡалаһы булараҡ, республика ҡарамағында ҡала һәм Сөй өлкәһенең юрисдикцияһынан сығарылған ҡала булһа ла, был өлкәнең административ үҙәге лә булып тора.}}|| 19 895 || 985 430
|}

== Шулай уҡ ҡарағыҙ ==
* [[Ҡырғыҙстанда транспорт]]
* [[Ҡырғыҙстанда экологик проблемалар]]
* [[Төркөстан-Себер магистрале]]
* [[Ҡырғыҙстан гимны]]
* [[Ҡырғыҙстанда ҡыҙ урлау]]
* [[Ҡырғыҙстан флагы|Ҡырғыҙстан байрағы]]
* [[Ҡырғыҙстан гербы]]
* [[Ҡырғыҙ Республикаһы министрҙар кабинеты]]

==Иҫкәрмәләр==
{{Notelist}}

== Сығанаҡтар ==
* Ф. ҒАФАРОВ. Ҡырғыҙстан — «Манас» иле. [[Йәншишмә (гәзит)|Йәншишмә]]. Балалар һәм үҫмерҙәр гәзите.23.01.2015
* [http://www.gov.kg/ Официальный сайт Правительства Кыргызской Республики]
* [http://www.mil.kg/ Официальный сайт Министерства Обороны Кыргызской Республики] {{Webarchive|url=https://web.archive.org/web/20141113210415/http://www.mil.kg/ |date=2014-11-13 }}
* [http://www.kginform.com Информационный портал Кыргызстана]

{{Navboxes (beta)
|navbar     = plain
|state      = collapsed
|title      = Ҡырғыҙстан
|titlestyle = background:{{цвет|Ҡырғыҙстан}}
|list       = 
{{Азия илдәре}}
{{ШОС}}
{{ТӨРКСОЙ}}
{{БДБ}}
{{Иҡтисади хеҙмәттәшлек ойошмаһы}}
{{ОИК}}
}}
[[Категория:Ҡырғыҙстан]]
[[Категория:Унитар дәүләттәр]]
[[Категория:Диңгеҙгә сығыу юлы булмаған илдәр]]
[[Категория:Төрки илдәр]]
[[Категория:Ҡатнаш республикалар]]
[[Категория:Бойондороҡһоҙ дәүләттәр берләшмәһе]]
Ҡырғыҙстан (), рәсми исеме Ҡырғыҙ Республикаһы (, ) — Урта Азияның төньяҡ-көнсығышында, Тәңре-Тауҙың көнсығышында урынлашҡан дәүләт. Төньяҡта — Ҡаҙағстан, көнбайышта — Үҙбәкстан, төньяҡ-көнбайышта — Тажикстан, көньяҡ-көнсығышта һәм көнсығышта Ҡытай менән сиктәш. Майҙаны — 199,5 мең квадрат километр, күршеләренә ҡарата иң бәләкәй дәүләт булып тора. Көнсығыштан көнбайышҡа 925 километрға һуҙыл­һа, төньяҡтан көньяҡҡа — 454 километрға ғына.

 Климаты 
350px|мини|Тянь-Шаньда Горький сусағы (пигы)
мини|350px|Алатау
мини|350px|Һуңкүл янында көтөүлек
Бейек тауҙар ҡуйынында һәм океандарҙан бик алыҫта ятҡан­ға күрә, Ҡырғыҙстанда ҡояшлы көндәр күберәк. Яуым-төшөм аҙ булыу сәбәпле, илдең күп өлөшөндә яҙҙан көҙгә тиклем йылы. Уртаса температура: +18-27 градус. Шулай уҡ ҡар, боҙлоҡ ятҡан һыҙаттар ҙа бар. Миҙгелдәрҙең алмашыныуына килгәндә, бында яҙ ҡыҫҡа: шаҡай аҙағында башланып, алағарай урталарына тамамлана. Йәй — һабанайҙан һарысайға тиклем. Башҡа Урта Азия республикаларындағы кеүек, Ҡырғыҙстанда ла көҙ бик һуң килә. Төньяҡ өлөшөндә ныҡ һыуыҡ ҡышлы йылдар ҙа була.

 Хайуандар һәм үҫемлектәр донъяһы 
Климаттың үҙгәреүсән булыуы бындағы үҫемлектәр һәм хайуандар донъяһына ла йо­ғонто яһаған. Урманлы тауҙар­ҙа Тәңретау шыршыһы, әстерхан сәтләүеге, шыж, артыш үҫә. Бейек тау туғайҙары, далалары Альп үҫемлектәренә бай.

Ландшафтҡа ярашлы хай­уандар донъяһы ла күп төрлө. Имеҙеүселәрҙең — 80, ҡоштар­ҙың — 330, һөйрәлеүселәр һәм ер-һыу хайуандарының 30-ға яҡын төрө бар. Тауҙарҙа айыу, һеләүһен, барс, тау кәзәһе, ҡоралай, ҡуян һәм башҡа йәнлектәр йәшәй. Ҡоштарҙан туғаҙаҡ, бөркөт, гриф, ҡарсыға, һирәк осраған тау күркәһе — улараны күрергә була.

Ике меңгә яҡын йылға-күлдәре лә тереклеккә бай. Уларҙа балыҡтың 50-нән ашыу төрө иҫәпләнә (яланғас осман, маринка, һаҙан, бағры, ала балыҡ, һыла, аҡ амур), шул иҫәптән 12-һе — кәсеп балығы.

Ҡыҙыл бүре, ҡаплан, Мензбир һыуыры һәм көрән варан иһә Халыҡ-ара тәбиғәтте һаҡлау союзының Ҡы­ҙыл китабына индерелгән.

 Тарихы 
Ҡыр­ғыҙстан биләмәһе лә, бөтә Урта Азия һымаҡ, бик боронғо кешелек йәмғиәте усағы булып тора. Б. Э.Т II быуатта уҡ бында тәүге дәүләттәр барлыҡҡа килгән. XV быуаттың икенсе яртыһында ҡырғыҙ ҡәбиләләре берләшеүе һөҙөмтәһендә тәүге үҙ аллы ханлыҡ төҙөлә. Ошо осорға халыҡ булып ойоша ла инде ҡырғыҙҙар. Бөйөк Ебәк юлы заманында Ҡырғыҙстан ҙур әһәмиәткә эйә булған. Көньяҡтағы Ош ҡалаһы уңайлы урынлашыуы арҡаһында күп меңйыллыҡтар дауамында ошо сауҙа юлының Фирғәнә тармағында транзит ҡала иҫәпләнгән. Урындағы халыҡ үткенсе сәйәхәтселәргә һәм сауҙагәрҙәргә хеҙмәт күрһәткән.

XIX быуаттың 70-се йылдарында Ҡырғыҙстанды СССР-ға ҡушалар. СССР тарҡалғандан һуң ҡырғыҙҙар тыныс юл менән үҙаллылыҡ ала. Тәүге конституция ҡабул итәләр, милли аҡсаһы — сомды ҡулланыуға индерәләр.

 Халҡы 
Халҡының составына килгәндә иң күбен ҡырғыҙҙар тәшкил итә. Улар башлыса ауыл ерендә йәшәй. Икенсе урында — үзбәктәр, Үзбәкстанға сиктәш төбәктәрҙә төпләнгәндәр. Урыҫтар ҡалаларҙа һәм илдең төньяҡ өлөшөндәге ауылдарҙа күпләп донъя көтә. Шулай уҡ дөнгәндар, ҡаҙаҡтар, украиндар, уйғырҙар, немецтар, башҡорттар, татарҙар — барлығы 80-гә яҡын милләт вәкиле ғүмер итә был илдә.

 Иҡтисады 
Республика файҙалы ҡаҙылмаларға бай. Бында нефть, газ, ҡара, төҫлө, ҡиммәтле металл ятҡылыҡтары бар. Шуға күрә сәнәғәт тармағында тәбиғи ресурстарҙы сығарыу, эшкәртеү йүнәлеше өҫтөнлөк итә. Алтын табыу тау сәнәғәтендә төп урынды биләй.

Ҡырғыҙстан Республикаһында 400-ҙән ашыу ҡиммәтле таш — алмас, зәңгәр яҡут (сапфир), ҡыҙыл яҡут (рубин), һары яҡут (топаз), зөбәржәт (изумруд), аквамарин, фирүзә (бирюза), тау гәлсәре, малахит, йәшмә, нефрит һәм аҡыҡ ятҡылығы асылған .

Көньяҡта мамыҡ һәм майлы культуралар, йөн, ебәк туҡымалар етештереү менән шөғөлләнәләр.

Халыҡ-ара туризм да иҡтисадтың мөһим өлкәһенә әүерелеп бара. Уның матур киләсәге, тәү сиратта, донъялағы иң ҙур, матур күлдәрҙең береһе — Ысыҡкүлдең курорт өлөшөн, тау саңғыһы спортын, альпинизмды үҫтереү, күп тарихи урындар, Һары-Селек биосфера ҡурсаулығы менән бәйле.

 Мәҙәниәт һәм мәғариф 

 Мәҙәниәт 
Ҡырғыҙ мәҙәниәтенә улар­ҙың быуаттар буйы күсмә тормош алып барыуы ҙур йоғонто яһаған. Ғаилә-көнкүреш йолалары күп быуындарҙың аҡылын сағылдырған. Өлкәндәргә ихтирам, айырыуса ата-әсәгә, бер-береңә ярҙам итергә, ауыр саҡта терәк булырға ынтылыу һәм йомарт ҡунаҡсыллыҡ хас ҡырғыҙҙарға.

Был республикала йыр-моңдо ныҡ яраталар. Һәр байрам, табын милли музыкаһыҙ, халыҡ ижадынан тыш уҙмай. Иң таралған музыка ҡоралы булып ерле халыҡтың комузы һанала. Ул тышҡы төҙөлөшө менән грушаға оҡшаған, абрикос ағасынан яһайҙар, ә өс ҡылын элек-электән һарыҡ һеңеренән эшләгәндәр.

Ҡырғыҙстанда һаҡланып ҡалынған боронғо ҡомартҡылар: Саймалы-Таш уйһыулығы, Буран башняһы, Үҙгән мавзолейы һәм башҡалар «Манас» халыҡ эпосы кеүек донъя мәҙәниәтенең айырылғыһыҙ өлөшө булып тора.

Ә «Йәмилә» («Джамиля»), «Хуш бул, Гөлһары!» («Прощай, Гульсары!»), «Аҡ пароход» («Белый пароход») повестары, «Йәлләт» («Плаха») романын ижад итеүсе бөйөк Сыңғыҙ Айтматов. Ул үҙенең үлем­һеҙ әҫәрҙәре менән ҡыр­ғыҙ халҡын бейеккә күтәрҙе. Классиктың китаптары 170-тән ашыу телгә тәржемә ителеп, дөйөм тиражы 60 миллион дананан күберәк. Улар йәмғиәткә белем һәм тәрбиә биреү эшенең бүленмәҫ өлөшөнә әйләнде, күп илдәрҙең мәктәптәре һәм уҡыу йорттары программаларына инде.

Ҡырғыҙҙарҙың элекке күсмә тормошо уларҙың йолаларында һәм ғөрөф-ғәҙәттәрендә яҡшы күҙәтелә. Әлегә хәтлем тирмә торлаҡ булараҡ үҙенең әһәмиәтен юғалтмай. Бер байрам да унһыҙ үтмәй, хатта дәүләт флагында ла һүрәтләнгән ул. Тирмәләр хужаның социаль статусын да күр­һәткән, халыҡ йолаларының төп образы ла һаналған. Улар­ҙы төҙөгәндә һәм күсенгәндә күп йолалар башҡарылған һәм тантаналар булған.

Ҡырғыҙҙарҙың аш-һыуы ҡаҙаҡтарҙыҡына оҡшаш, хатта ҡайһы берҙәренең исемдәре лә тап килә. Милли ризыҡтарының үҙенсәлеге дөгө һәм төрлө тәмләткестәрҙе киң ҡулланыуға ҡайтып ҡала, бешерелгән итте генә файҙаланалар. Урындағы ашнаҡсылар йылҡы итенә, ҡамыр аштарына, әсе һөт аҙыҡтарына һәм ҡуйы бутҡаға оҡшаш аштарға, йәшелсәгә өҫтөнлөк бирә.

 Белем биреү 

Ҡырғыҙстандың мәғариф сис­темаһы Рәсәйҙәге кеүек, йәғни совет заманынан килә. Бойондороҡһоҙлоҡ алғандан һуң белем биреү өлкәһендә реформалар үткәрелгән

Мәктәптә балалар 11 йыл уҡый, шуның 9 йылы мотлаҡ һанала. Башланғыста 1-ҙән 4-се синыфҡа ҡәҙәр белем алалар. Был баҫҡыста яҙырға, уҡыр­ға, һанарға өйрәнәләр. Ватанды өйрәнеү, хеҙмәт, этика һәм физик культура дәрестәре лә инә. V—IX синыфтар уртансы һаналып, 12 йәштән 16 йәшкә тиклемге уҡыусылар фәнни дәреслектәр, математика, мәғлүмәти технологиялар, сит телдәрҙе тәрәнерәк өйрәнә башлай.

Өлкән синыфтарҙы (X—XI) тамамлау мотлаҡ булмаһа ла, уҡыусыларҙың 80 проценты тиерлек һуңғы баҫҡыста белем алыуын дауам итә. Урта синыфтарҙағы дәреслектәрҙе төплөрәк өйрәнәләр. Әлбиттә, хәрби хеҙмәткә, юғары уҡыу йортона әҙерлек тә башлана.
XI синыфты тамамлағанда сығарылыш имтихандары һәм Дөйөм республика тестарын тапшыралар. Шуларҙың һөҙөмтәләре буйынса университеттарға ҡабул итәләр.

Дәүләт ҡарамағындағы урта белем биреү учреждениеларынан тыш, ҙур ҡалаларҙа элиталы шәхси мәктәптәр ҙә асыла.

 Башҡортостан менән бәйләнештәре 
2017 йылда Башҡортостан делегацияһының Ҡырғыҙстанға эш сәфәре барышында республикабыҙ Башлығы Рөстәм Хәмитов «Алтай цивилизацияһы һәм Алтай телдәре ғаиләһенең туғандаш халыҡтары» Халыҡ-ара форумын асыу тантанаһында сығыш яһаныИзгелек һәм тыныслыҡ идеяларына таянып.

 Административ бүленеше 

Ҡырғыҙстан — унитар дәүләт. Административ йәһәттән ул 7 өлкәгә бүленгән; 2 ҡала — республика ҡарамағында.

Республиканың 7 өлкәһе, 33 ҡалаһы, 40 районы бар.

center|thumb|300px

 № Байраҡ  Төбәк Ҡырғыҙса исеме (Ҡырғыҙ ғәрәп яҙмаһы)  Административ үҙәк Майҙаны (км²)  Халҡы<small>(2022 й.)1 70px  Бешкәк ҡалаһы  Бишкек шаары بىشكەك شاارى  -  160  1 098 4489 70px  Ош ҡалаһы  Ош шаары وش شاارى  -  182  333 6292 70px  Баткән өлкәһе  Баткен облусуباتكەن وبلۇسۇ  Баткән  17 048  558 6524 70px  Йәләл-Абад өлкәһе  Жалал-Абад облусуجالال اباد وبلۇسۇ  Йәләл-Абад  32 418  1 282 2538 70px  Эҫек-Күл өлкәһе  Ысык-Көл облусуىسىق كۅل وبلۇسۇ  Ҡараҡул 43 735  505 9015 70px  Нарын өлкәһе  Нарын облусуنارىن وبلۇسۇ  Нарын  44 160  294 3116  Ош өлкәһе  Ош облусуوش وبلۇسۇ  Ош  44 160  294 3117 70px  Талаҫ өлкәһе  Талас облусуتالاس وبلۇسۇ  Талаҫ 13 406  274 0293 70px  Сөй өлкәһе  Чүй облусуچۉي وبلۇسۇ  Бешкәк 19 895  985 430

 Шулай уҡ ҡарағыҙ 
 Ҡырғыҙстанда транспорт
 Ҡырғыҙстанда экологик проблемалар
 Төркөстан-Себер магистрале
 Ҡырғыҙстан гимны
 Ҡырғыҙстанда ҡыҙ урлау
 Ҡырғыҙстан байрағы
 Ҡырғыҙстан гербы
 Ҡырғыҙ Республикаһы министрҙар кабинеты

Иҫкәрмәләр

 Сығанаҡтар 
 Ф. ҒАФАРОВ. Ҡырғыҙстан — «Манас» иле. Йәншишмә. Балалар һәм үҫмерҙәр гәзите.23.01.2015
 Официальный сайт Правительства Кыргызской Республики
 Официальный сайт Министерства Обороны Кыргызской Республики 
 Информационный портал Кыргызстана

Категория:Ҡырғыҙстан
Категория:Унитар дәүләттәр
Категория:Диңгеҙгә сығыу юлы булмаған илдәр
Категория:Төрки илдәр
Категория:Ҡатнаш республикалар
Категория:Бойондороҡһоҙ дәүләттәр берләшмәһе